Ayen i d-ibanen seg tezrawin-agi n tlata n yinagmayen-agi i d-nebder yakkan , nufa tansayit tcudd ɣer wakud , tebda si lqern wis 17 tedda-d alami d taggara n traḍ agraɣlan wis sin , maca tansayit tezmer ad tkemmel tudert di tallit tatrart, imi am waken i d-yenna Mulud-Mɛemri :  ɣas akka nebḍa gar tensayit d tetrarit deg wannar n usnulfu n tmedyazt taqbaylit, maca ulac ẓẓerb gar-asent, tansayit tezmer ad tedder di tallit n tetrarit15 . Ɣer tama n wakud inegmayen-agi zdin awal ɣef kra n yiferdisen-nniḍen i d-yemmalen tansayit deg wannar n tmedyazt taqbaylit am yisental, tutlayt tudyizt, amkan n umedyaz di tmetti tamensayt .